smcproject/ml-wiki-sentences huggingface dataset:
കൊളിൻഡ ഗ്രാബർ ഒരു റോമൻ കത്തോലിക്കാ വിശ്വസിയും, പരമ്പരാഗത ക്രിസ്തീയ മൂല്യങ്ങൾ അനുവർത്തിക്കുന്ന വ്യക്തിയുമാണ്.
ക്രൊയേഷ്യൻ, ഇംഗ്ലീഷ് , സ്പാനിഷ് , പോർച്ചുഗീസ് തുടങ്ങിയ ഭാഷകൾ നന്നായി സംസാരിക്കാനും, ജർമ്മൻ , ഫ്രെഞ്ച് , ഇറ്റാലിയൻ ഭാഷകളെ കുറിച്ചുള്ള അടിസ്ഥാനപരമായ ധാരണകൾ ഉണ്ട്.
2018 ലെ ഫിഫ ലോകകപ്പിൽ , കൊളിൻഡ ഗ്രാബർ-കിറ്ററോവിക് ക്വാർട്ടർ ഫൈനലിലും ഫൈനലിലും പങ്കെടുത്തു.
ദേശീയ പതാകയുടെ നിറമുള്ള ജേഴ്‌സി ധരിച്ച് ടീമിന്  പിന്തുണ നൽകി.
ചിത്രശാല 2016 ൽ പ്രസിഡന്റ് കൊളിൻഡ അമേരിക്കയുടെ സ്റ്റേറ്റ് സെക്രട്ടറി ജോൺ കെറിയുടെ ഒപ്പം കൊളിൻഡ ഇസ്രായേൽ രാഷ്ട്രപതിയുടെ ഒപ്പം President Grabar-Kitarović with Polish Prime Minister Beata Szydło in 2016 President Grabar-Kitarović with Polish Prime Minister Beata Szydło in 2016 ഫുട്ബോൾ ലോകകപ്പ് 2018 ൽ പ്രസിഡന്റ് കൊളിൻഡ ഫ്രഞ്ച് പ്രസിഡന്റ് ഇമ്മാനുവൽ മാക്രോൺയുടെ ഒപ്പം അവലംബം
കോന്നിയൂർ നരേന്ദ്രനാഥ് ഇംഗ്ലീഷ് വിലാസം https://ml.wikipedia.org/wiki/Konniyoor_Narendranath
മലയാള സാഹിത്യകാരനാണ് കോന്നിയൂർ നരേന്ദ്രനാഥ് .
മലയാളത്തിൽ 40 ഓളം പുസ്‌തകങ്ങൾ രചിച്ചിട്ടുണ്ട്.
പത്തനംതിട്ട കോന്നിയിൽ നെല്ലിക്കോട്‌   എം.എൻ. രാഘവൻനായരുടെയും കുഞ്ഞുകൊച്ചമ്മയുടെയും മകനാണ്‌.
1950ൽ കോഴിക്കോട്‌ ആകാശവാണിയിൽ ഉദ്യോഗസ്ഥനായി ചേർന്നു.
തുടർന്ന്‌ തിരുവനന്തപുരം, തൃശ്ശൂർ, പോർട്ട്‌ബ്ലയർ, തൃശിനാപ്പള്ളി, ജോധ്‌പുർ, ന്യൂഡൽഹി ആകാശവാണി കേന്ദ്രങ്ങളിൽ പ്രവർത്തിച്ചു.
തിരുവനന്തപുരം, കോഴിക്കോട്‌ ആകാശവാണി കേന്ദ്രങ്ങളിൽ ഡയറക്ടറായിരുന്നു.
ആകാശവാണി ചെന്നൈ നിലയത്തിൽ ഡയറക്ടർ പദവിയിലിരിക്കവെ 1985 ൽ വിരമിച്ചു.
1947 ൽ 'ആത്മമിത്രം' എന്ന ചെറുകഥ സമാഹാരമാണ്‌ ആദ്യം പ്രസിദ്ധീകരിച്ച പുസ്‌തകം. 'വരം' എന്ന അദ്ദേഹത്തിന്റെ ശാസ്‌ത്രനോവൽ മലയാളത്തിലെ ആദ്യ കാല സീരിയലായി തിരുവനന്തപുരം ദൂരദർശൻ സംപ്രേഷണം ചെയ്‌തു. 'ചക്രവാളത്തിനപ്പുറം' എന്ന പുസ്‌തകം മലയാളത്തിലെ ആദ്യകാല സയൻസ്‌ ഫിക്ഷനുകളിലൊന്നാണ്.
ഭരണഘടനയെ കുറിച്ച് മലയാളത്തിലുള്ള ആദ്യ പുസ്തകം 'നമ്മുടെ ഭരണഘടന' എഴുതിയതും ശാസ്ത്രസാഹിത്യ പരിഷത്തിന് ആ പേര് നിർദ്ദേശിച്ചതും കോന്നിയൂർ നരേന്ദ്ര നാഥാണ്.
ഗംഗാദേവിയാണ്‌ ഭാര്യ.
ജയശ്രീ, ശ്രീലത, ശ്രീകുമാർ എന്നിവർ മക്കളാണ്‌.
കൃതികൾ കന്നിമണ്ണ് ആത്മമിത്രം 'വരം' മനുഷ്യ ബന്ധങ്ങൾ ദീപനാളത്തിനു ചുറ്റും കുറെ ശലഭങ്ങൾ (നോവൽ) ആത്മമിത്രം ചക്രവാളത്തിനപ്പുറം (ചെറുകഥാ സമാഹാരം) മനുഷ്യരാശിക്കുവേണ്ടി ജീവിതം ആരംഭിക്കുന്നു (നാടകം) സർദാർ കെ.എം. പണിക്കർ പുരസ്കാരങ്ങൾ
സർദാർ പണിക്കരെക്കുറിച്ചെഴുതിയ ജീവചരിത്രഗ്രന്ഥത്തിന്‌ അദ്ദേഹത്തിന്‌ 1982-ൽ പി.കെ. പരമേശ്വരൻനായർ സ്‌മാരക അവാർഡ്‌ ലഭിച്ചു.
അവലംബം ↑ https://konnivartha.com/2017/12/24/konni-vartha-com-konniyoor-narendra-nadhu-saasthra-saahithya-pairshthu/ ↑
കോന്യ ഇംഗ്ലീഷ് വിലാസം https://ml.wikipedia.org/wiki/Konya
തുർക്കിയിൽ മദ്ധ്യഅനറ്റോളിയയിൽ സ്ഥിതി ചെയ്യുന്ന ഒരു നഗരമാണ് കോന്യ .
2010-ലെ കണക്കനുസരിച്ച് 10,36,027 ജനസംഖ്യയുള്ള ഈ നഗരം, കോന്യ പ്രവിശ്യയുടെ തലസ്ഥാനവുമാണ്.
നാലു സഹസ്രാബ്ദങ്ങളുടെ ചരിത്രമുള്ള പുരാതന ആവാസകേന്ദ്രമാണ് ഈ പട്ടണം.
ലത്തീൻ ഭാഷയിൽ ഐക്കോണിയം (iconium) എന്നും ഗ്രീക്കിൽ ഐക്കോണിയൻ എന്നും ഇവിടം അറിയപ്പെട്ടിരുന്നു.
ബൈബിളിലെ നടപടിപ്പുസ്തകം അനുസരിച്ച്, പൗലോസ് അപ്പസ്തോലൻ കോന്യ സന്ദർശിച്ചിട്ടുണ്ട്.
ബൈസാന്റൈൻ കാലഘട്ടത്തിൽ വാണിജ്യസംഘങ്ങൾക്കു വേണ്ടിയുള്ള വഴിത്താവളമായാണ് ഈ നഗരം വികസിച്ചത്.
അക്കാലത്ത്, അറബ് സേനകളുടെ പതിവ് ആക്രമണലക്ഷ്യങ്ങളിലൊന്നായിരുന്നു ഇവിടം.
1097 മുതൽ 1243 വരെ റൂമിലെ സെൽജ്യൂക്ക് സുൽത്താനത്തിന്റെ തലസ്ഥാനമായിരുന്നു കോന്യ.
ഈ കാലയളവിൽ 1134-ലാണ് കോന്യ എന്ന പേര് സിദ്ധിച്ചത്.
കോന്യയിലെ മൗലാന മ്യൂസിയം - റൂമിയുടെ ശവകുടീരം
അസംഖ്യം മുസ്ലീം പള്ളികളുള്ള ഈ നഗരം, ഇസ്ലാമിന്റെ കോട്ട എന്നപേരിലാണ് ഇപ്പോൾ‌ അറിയപ്പെടുന്നത്.
തുർക്കിയിലെ മറ്റിടങ്ങളിൽ നിന്ന് വ്യത്യസ്തമായി മദ്യം കോന്യയിൽ പൊതുസ്ഥലത്ത് വിളമ്പാനാവില്ല.
എങ്കിലും മറ്റിടങ്ങളേക്കാൽ അധികമായി റാകി ഇവിടെ രഹസ്യമായി ഉപയോഗിക്കുന്നുണ്ട്.
നിരവധി ബഹുനിലക്കെട്ടിടങ്ങളും മറ്റുനിർമ്മിതികളുമുള്ള കോന്യ വികസനോന്മുഖമായ ഒരു നഗരമാണ്.
കോന്യയിലെ തദ്ദേശീയ ബസുകളിൽ "തുർക്കി മുഴുവനും കോന്യയെപ്പോലെയാകണം" എന്ന മുദ്രാവാക്യവും കാണാം.
പ്രസിദ്ധനായ സൂഫി പണ്ഡിതനും കവിയുമായിരുന്ന മൗലാന ജലാലുദ്ദീൻ മുഹമ്മദ് റൂമി വസിച്ചിരുന്നത് കോന്യയിലാണ്.
അദ്ദേഹത്തിന്റെ ശവകുടീരവും ഇവിടെ സ്ഥിതി ചെയ്യുന്നു.
കോന്നി നിയമസഭാമണ്ഡലം
കേരളത്തിലെ പത്തനംതിട്ട ജില്ലയിലെ ഒരു നിയമസഭാമണ്ഡലമാണ് കോന്നി നിയമസഭാമണ്ഡലം .
കോന്നി താലൂക്കിൽ ഉൾപ്പെടുന്ന കോന്നി , അരുവാപ്പുലം , മലയാലപ്പുഴ , പ്രമാടം , മൈലപ്ര , തണ്ണിത്തോട് , [[വള്ളിക്കോട് ഗ്രാമപഞ്ചായത്ത്|] ചിറ്റാർ , സീതത്തോട് കലഞ്ഞൂർ എന്നീ പഞ്ചായത്തുകളും; അടൂർ താലൂക്കിലെ ഏനാദിമംഗലം ,  പഞ്ചായത്തുകളും അടങ്ങുന്നതാണ് ഈ നിയമസഭാമണ്ഡലം.
2019 ൽ നടന്ന തിരഞ്ഞെടുപ്പി കെ യു ജെനീഷ് കുമാർ 9053 വോട്ടിനു ജയിച്ചു.
കോന്നി നിയമസഭാമണ്ഡലം തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 2019 കെ.യു. ജനീഷ് കുമാർ കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) , എൽ.ഡി.എഫ്. പി. മോഹൻരാജ് കോൺഗ്രസ് (ഐ.) , യു.ഡി.എഫ്. കെ. സുരേന്ദ്രൻ ബി.ജെ.പി. , എൻ.ഡി.എ. 2016 അടൂർ പ്രകാശ് കോൺഗ്രസ് (ഐ.) , യു.ഡി.എഫ്. ആർ. സനൽ കുമാർ സി.പി.ഐ.എം. , എൽ.ഡി.എഫ്. ഡി. അശോക കുമാർ ബി.ജെ.പി. , എൻ.ഡി.എ. 2011 അടൂർ പ്രകാശ് കോൺഗ്രസ് (ഐ.) , യു.ഡി.എഫ്. എം.എസ്. രാജേന്ദ്രൻ സി.പി.ഐ.എം. , എൽ.ഡി.എഫ്. വി.എസ്. ഹരീഷ് ചന്ദ്രൻ ബി.ജെ.പി. , എൻ.ഡി.എ. 2006 അടൂർ പ്രകാശ് കോൺഗ്രസ് (ഐ.) , യു.ഡി.എഫ്. വി.ആർ. ശിവരാജൻ സി.പി.ഐ.എം. , എൽ.ഡി.എഫ്. പി.ഡി. പദ്‌മകുമാർ ബി.ജെ.പി. , എൻ.ഡി.എ. 2001 അടൂർ പ്രകാശ് കോൺഗ്രസ് (ഐ.) , യു.ഡി.എഫ്. കടമനിട്ട രാമകൃഷ്ണൻ സി.പി.ഐ.എം. , എൽ.ഡി.എഫ്. പി.കെ. വിജയകുമാർ ബി.ജെ.പി. , എൻ.ഡി.എ. 1996 അടൂർ പ്രകാശ് കോൺഗ്രസ് (ഐ.) , യു.ഡി.എഫ്. എ. പദ്‌മകുമാർ സി.പി.ഐ.എം. , എൽ.ഡി.എഫ്. പി.ഡി. പദ്‌മകുമാർ ബി.ജെ.പി. , എൻ.ഡി.എ. 1991 എ. പദ്‌മകുമാർ സി.പി.ഐ.എം. , എൽ.ഡി.എഫ്. സി.പി. രാമചന്ദ്രൻ നായർ എൻ.ഡി.പി. , യു.ഡി.എഫ്. സി.ഒ. ജനാർദ്ദന ശാസ്ത്രി ബി.ജെ.പി. 1987 ചിറ്റൂർ ശശാങ്കൻ നായർ എൻ.ഡി.പി. , യു.ഡി.എഫ്. വി.എസ്. ചന്ദ്രശേഖരൻ പിള്ള സി.പി.ഐ.എം. , എൽ.ഡി.എഫ്. എം.എം. വാസുദേവൻ നായർ ബി.ജെ.പി. 1982 വി.എസ്. ചന്ദ്രശേഖരൻ പിള്ള സി.പി.ഐ.എം. , എൽ.ഡി.എഫ്. പി.ജെ. തോമസ് കോൺഗ്രസ് (ഐ.) , യു.ഡി.എഫ്. എം.എം. വാസുദേവൻ നായർ ബി.ജെ.പി. 1980 വി.എസ്. ചന്ദ്രശേഖര പിള്ള സി.പി.ഐ.എം. ജി. ഗോപിനാഥൻ നായർ ഐ.എൻ.സി. (യു.) 1977 പി.ജെ. തോമസ് കോൺഗ്രസ് (ഐ.) ആർ.സി. ഉണ്ണിത്താൻ സി.പി.ഐ.എം. 1970 പി.ജെ. തോമസ് കോൺഗ്രസ് (ഐ.) ആർ.സി. ഉണ്ണിത്താൻ സി.പി.ഐ.എം. 1967 പി.ആർ. മാധവൻ പിള്ള സി.പി.ഐ. പി.ജെ. തോമസ് കോൺഗ്രസ് (ഐ.) 1965 പി.ജെ. തോമസ് കോൺഗ്രസ് (ഐ.) കെ.എം. ജോർജ് കേരള കോൺഗ്രസ് പി.ആർ. മാധവൻ പിള്ള സി.പി.ഐ. ↑ ↑ ↑ http://www.keralaassembly.org
കോന്നിയൂർ മീനാക്ഷിയമ്മ
20-ആം നൂറ്റാണ്ടിന്റെ ആദ്യപാദങ്ങളിൽ കേരളത്തിലെ സാമൂഹ്യ-സാംസ്ക്കാരിക രംഗത്ത് വ്യാപരിച്ചിരുന്ന വിദ്യാഭ്യാസപ്രവർത്തകയും എഴുത്തുകാരിയും ആയിരുന്നു കോന്നിയൂർ മീനാക്ഷിയമ്മ-(ജ: 1901 മാർച്ച് 3-മ:ആഗസ്റ്റ് 28 1980).
വേലുപ്പിള്ളയും മാതാവ് കുട്ടിയമ്മയും ആണ് മാതാപിതാക്കൾ.
സ്കൂൾ വിദ്യാഭ്യാസം കോന്നി,ചെങ്ങന്നൂർ എന്നിവിടങ്ങളിലായി പൂർത്തിയാക്കുകയും ഉപരിപഠനം തിരുവനന്തപുരത്ത് പൂർത്തിയാക്കുകയും ചെയ്തു.
സാഹിത്യരംഗത്ത് ചില നൂനതരീതികൾ അക്കാലത്ത് മീനാക്ഷിയമ്മ പരീക്ഷിച്ചു.
കത്തുകളിൽക്കൂടി കഥപറയുന്ന നീണ്ടനിഴൽ എന്ന കൃതി അവർ രചിച്ചു.
മറ്റു രചനകൾ പുഷ്പകം ആത്മബലി വീരയോദ്ധാവ് അവലംബം
കോന്യെ-ഉർഗഞ്ച്
കോന്യെ-ഉർഗഞ്ച് , ഉസ്ബക്കിസ്ഥാൻ അതിർത്തിക്കു തൊട്ടുതെക്കായി വടക്കൻ തുർക്ക്മെനിസ്ഥാനിൽ സ്ഥിതിചെയ്യുന്നതും ഏകദേശം 30,000 നിവാസികളുള്ളതുമായ ഒരു മുനിസിപ്പാലിറ്റിയാണ്.
പുരാതനനഗരമായിരുന്ന ഉർഗെനക് നിലനിന്നിരുന്ന സ്ഥലമാണിത്.
ഈ പുരാതനഗരത്തിൽ അക്കീമെനിഡ് സാമ്രാജ്യത്തിന്റെ ഒരു ഭാഗമായിരുന്ന തലസ്ഥാന നഗരം ഖ്വാരാസമിന്റ അവശിഷ്ടങ്ങളും ഉൾക്കൊള്ളുന്നു.
ഒരു പുതിയ കുടിയേറ്റ കേന്ദ്രം വികസിപ്പിക്കുന്നതിനായി 1700-കളിൽ ഇതിലെ നിവാസികൾ നഗരം ഉപേക്ഷിച്ചു പോകുകയും അതുമുതൽ കോന്യെ-ഉർഗഞ്ച് ബാഹ്യ ഇടപെടലുകളില്ലാതെ നിലനിൽക്കുന്നു.
2005-ൽ, പുരാതന ഉർഗഞ്ചിന്റെ നഷ്ടാവശിഷ്ടങ്ങൾ യുനെസ്കോയുടെ ലോക പൈതൃക പട്ടികയിൽ ഇടംപിടിച്ചിരുന്നു.
അമു ദരിയാ നദി യുടെ തെക്കുദിക്കിലായി സ്ഥിതി ചെയ്യുന്ന പ്രാചീന ഉർഗെൻക്, മധ്യകാലഘട്ടത്തിലെ ഏറ്റവും പ്രധാനപ്പെട്ട പാതകളിലൊന്നായ സിൽക്ക് റോഡിൽ പാശ്ചാത്യ-കിഴക്കൻ നാഗരികതകളുടെ പരസ്‌പരവിച്ഛേദരേഖകളിലാണു സ്ഥിതിചെയ്യുന്നത്.
11 ആം നൂറ്റാണ്ടു മുതൽ പതിനാറാം നൂറ്റാണ്ട് വരെ നീളുന്ന കാലഘട്ടത്തിലെ ധാരാളം സംരക്ഷിതമായ സ്മാരകങ്ങൾ സൂക്ഷിക്കപ്പെട്ടിരിക്കുന്ന തുർക്ക്മെനിസ്ഥാനിലെ ഏറ്റവും പ്രധാനപ്പെട്ടതും വിശാലവുമായ പുരാവസ്തു ഗവേഷക സൈറ്റുകളിലൊന്നാണിത്.
ഇതിൽ പള്ളികൾ, ഒരു കാരാവൻസരായി ഗേറ്റുകൾ, കോട്ടകൊത്തളങ്ങൾ ശവകുടീരങ്ങൾ, മിനാരങ്ങൾ എന്നിവ ഉൾക്കൊള്ളുന്നു.
അവരുടെ വാസ്തുവിദ്യാ ശൈലിയുടേയും കലാചാതുരിയുടേയും സ്വാധീനം, ഇറാൻ , അഫ്ഗാനിസ്ഥാൻ തുടങ്ങിയ രാജ്യങ്ങളിലേയ്ക്കു എത്തുകയും പതിനാറാം നൂറ്റാണ്ടിലെ മുഗൾ സാമ്രാജ്യത്തിന്റെ പിൽക്കാല വാസ്തുവിദ്യയിലും ഇത് തെളിഞ്ഞുകാണാവുന്നതാണ്.
ചരിത്രവും വികാസവും
കുന്യോ-ഉർഗഞ്ച് നഗരം സ്ഥാപിതമായ കൃത്യമായ കാലാവധി ഇപ്പോഴും വെളിവായിട്ടില്ല.
എന്നാൽ കിർക്കമൊല്ല മല യിൽ  (പഴയ സൈറ്റിലെ ഒരു പ്രധാന കോട്ട) കണ്ടെത്തിയ പുരാവസ്തുക്കൾ ബി.സി. അഞ്ചാം നൂറ്റാണ്ടിലും നാലാം നൂറ്റാണ്ടിലും തന്നെ നഗരത്തിനു ശക്തമായ ഒരു ഘടനയുണ്ടായിരുന്നുവെന്നു വെളിപ്പെടുത്തുന്നു.
ഏതാനും പഴയകാല രേഖകൾ വെളിവാക്കുന്നത് 712 ൽ അറബികൾ ഖാവേസ് ആക്രമിച്ച് കീഴടക്കിയെന്നാണ്.
കോന്യ-ഉർഗെഞ്ചിന് അവർ അറബിക് നാമമായ “ഗുർഗാൻഡ്ജ്” എന്ന പേരു നൽകിരുന്നത്രേ.
ഖ്വാറെസ്മിയാൻ തലസ്ഥാനമെന്ന നിലയിൽ പത്തൊൻപതാം നൂറ്റാണ്ടിനും പതിനാലാം നൂറ്റാണ്ടിനും ഇടയ്ക്ക് നഗരം അഭിവൃദ്ധി പ്രാപിച്ചിരുന്നു.
ഒരു പ്രധാന വ്യാപാര കേന്ദ്രമായിരുന്ന ഇത്, ബുഖാറ പോലെയുള്ള മറ്റു പല ഏഷ്യൻ നഗരങ്ങളുമായി പ്രശസ്തിയിലും ജനസംഖ്യയിലും മത്സരിച്ചിരുന്നു.
തെക്ക് മുതൽ വടക്കോട്ടും പടിഞ്ഞാറുനിന്നു കിഴക്കോട്ടുമുള്ള പ്രധാന വ്യാപാര വഴികളിലെ നഗരത്തിന്റെ തന്ത്രപ്രധാനമായ സ്ഥാനം ഇതിന്റെ സമ്പൽസമൃദ്ധിക്കും മധ്യേഷ്യയിലെ ശാസ്ത്രത്തിന്റെയും സംസ്കാരത്തിന്റെയും വികസനത്തിനും വളരെയധികം സംഭാവന ചെയ്തിരുന്നു.
1893 ലെ ഒരു ഗ്രന്ഥകാരൻ അഭിപ്രായപ്പെടുന്നത് ഡ്ജോർഡ്ജാനിയ അഥവാ ജോർജാനിയ, രാജ്യത്തിന്റെ "രണ്ടാമത്തെ തലസ്ഥാനം" ആയിരുന്നവെന്നാണ്.
ഇത് നിലനിന്നിരുന്നത് ക്യോന്യ-ദാരിയുടെ കിഴക്കേ അറ്റത്ത് വടാക് കനാൽക്കരയിൽ, സാരികാമിഷ് തടാകത്തിലേയ്ക്കു നയിക്കുന്ന നദീതടത്തിലായിരുന്നു.
നഗരത്തിനു തൊട്ടു കിഴക്കായി ഓക്സസ് നദിയുടെ കാസ്പിയൻ കടലിലേയ്ക്കുള്ള ഒഴുക്കിനെ തടയുന്നതും  പ്രദേശത്തിനു ജലം നൽകിയിരുന്നതുമായ ഒരു അണക്കെട്ടു നിലനിന്നിരുന്നു.
1220 ൽ മംഗോളിയന്മാർ ഈ അണക്കെട്ടും നഗരവും നശിപ്പിച്ചുകളയുകയും ചുറ്റുപാടുമുള്ള പ്രദേശങ്ങൾ ചതുപ്പുനിലമായി മാറുകയും ചെയ്തു.
ക്യോന്യ-ഉർഗഞ്ച് നഗരം ജോർജാനിയ സൈറ്റ് നിലനിൽക്കുന്നടത്തോ സമീപത്തോ നിർമ്മിക്കപ്പെട്ടു.
1221 ൽ, മനുഷ്യചരിത്രത്തിലെ ഏറ്റവും രക്തരൂക്ഷിതമായ കൂട്ടക്കൊലകളിലൊന്നായ കണക്കാക്കപ്പെടുന്ന മധ്യേഷ്യയിലെ മംഗോൾ അധിനിവേശത്തിൽ ചെങ്കിസ്ഖാൻ പട്ടണം നശിപ്പിച്ചു.
അധിനിവേശത്തിന്റെ വിനാശകരമായ പ്രത്യാഘാതങ്ങൾക്കിരയായെങ്കിലും, നഗരം പുനരുജ്ജീവിപ്പിക്കുകയും അതിന്റെ പഴയ പ്രൌഢി വീണ്ടെടുക്കുകയും ചെയ്തു.
14-ആം നൂറ്റാണ്ടിലെ ഒരു അറബി സഞ്ചാരിയായ ഇബ്ൻ ബത്തൂത്ത തന്റെ യാത്രാവിവരണത്തിൽ നഗരത്തെക്കുറിച്ചു വിവരിച്ചിരിക്കുന്നത്, "തുർക്കികളുടെ ഏറ്റവും വലുതും, ഏറ്റവും മഹത്തരമായതും, ഏറ്റവും മനോഹരവും ഏറ്റവും പ്രാധാന്യമുള്ളതുമായ നഗരമാണിത്, ഇതിൽ മികച്ച കമ്പോളങ്ങളും വിശാലമായ വീഥികളുമുണ്ട്, ധാരാളം കെട്ടിടങ്ങളും ധാരാളം ഉപഭോഗ വസ്തുക്കളുമുണ്ട്" എന്നാണ്.
കോന്നി ചിയൂമെ ഇംഗ്ലീഷ് വിലാസം https://ml.wikipedia.org/wiki/Connie_Chiume
മലാവി വംശജയായ ഒരു ദക്ഷിണാഫ്രിക്കൻ അഭിനേത്രിയാണ് കോന്നി ടെംവെക ഗാബിസിൽ ചിയൂമെ (ജനനം 5 ജൂൺ 1952 2024 ഓഗസ്റ്റ് 6-ന് മരിച്ചു).
ബ്ലാക്ക് പാന്തർ, ബ്ലാക്ക് ഈസ് കിംഗ്, ബ്ലെസേഴ്‌സ് എന്നീ ചിത്രങ്ങളിലെയും ടെലിവിഷനിലെ സോൺ 14, റിഥം സിറ്റി എന്നിവയിലെയും വേഷങ്ങളിലൂടെയാണ് അവർ കൂടുതൽ അറിയപ്പെടുന്നത്.
ഗോമോറ എന്ന മസാൻസി മാജിക്കിൽ ഒരു ദക്ഷിണാഫ്രിക്കൻ സോപ്പിയിലും കോന്നി അഭിനയിക്കുന്നു.
1952 ജൂൺ 5-ന് ദക്ഷിണാഫ്രിക്കയിലെ വെൽകോമിലാണ് അവർ ജനിച്ചത്.
അവരുടെ പിതാവ്, റൈറ്റ് ടാഡിയോ ചിയുമെ, മലാവിയിലെ ഉസിസിയ, ൻഖാത ബേയിൽ നിന്നുള്ളയാളായിരുന്നു.
അമ്മ മണ്ട്‌ലോവു ദക്ഷിണാഫ്രിക്കയിലെ ക്വാസുലു-നതാലിൽ നിന്നാണ്.
അവരുടെ അച്ഛൻ 1983-ൽ മലാവിയിൽ മരിച്ചു.
അവർ തന്റെ ആദ്യകാലങ്ങൾ വെൽകോമിൽ ചെലവഴിച്ചു, അവിടെ അവർ സ്കൂളിലും പഠിച്ചു.
മെട്രിക് പൂർത്തിയാക്കാൻ അവർ ഈസ്റ്റേൺ കേപ്പിലേക്ക് മാറി.
എന്നിരുന്നാലും, അധ്യാപികയായി പരിശീലനം നേടാൻ ആഗ്രഹിച്ചതിനാൽ അവർ നഴ്‌സിംഗ് കോഴ്‌സ് പൂർത്തിയാക്കിയില്ല.
ആ അഭിനിവേശത്തോടെ അവർ 1976-ൽ അധ്യാപനത്തിൽ ബിരുദം നേടി.
ഏതാനും വർഷത്തെ അധ്യാപനത്തിനു ശേഷം അവർ ജോലി രാജിവച്ച് ഇസ്രായേലിലേക്ക് യാത്രയായി.
പിന്നീട് അഭിനയ ജീവിതം ആരംഭിക്കുന്നതിനായി അവർ ഗ്രീസിലേക്ക് മാറി.
അവരുടെ അമ്മ 2020 മാർച്ചിൽ മരിച്ചു.
അവരുടെ കസിൻ, എഫ്രേം എംഗൻഡ ചിയുമെ ഒരു മലാവിയൻ രാഷ്ട്രീയക്കാരനാണ്.
1985-ൽ വിവാഹിതയായ കോണി 2004-ൽ വിവാഹമോചനം നേടി.
അവർ നാല് കുട്ടികളുടെ അമ്മയാണ്: രണ്ട് ആൺമക്കളും രണ്ട് പെൺമക്കളും.
1977-ൽ ഗ്രീസിലേക്ക് താമസം മാറിയ ശേഷം, പോർഗി ആൻഡ് ബെസ്, ഐപി എൻടോംബി, ലിറ്റിൽ ഷോപ്പ് ഓഫ് ഹൊറേഴ്സ് തുടങ്ങിയ ആദ്യകാല ചിത്രങ്ങളിൽ അഭിനയിക്കാൻ തുടങ്ങി.
1989-ൽ, ദക്ഷിണാഫ്രിക്കയിൽ തിരിച്ചെത്തിയ ശേഷം അവർ ടെലിവിഷൻ പരമ്പരയായ ഇൻകോം എഡ്‌ല യോദ്വയിൽ പ്രത്യക്ഷപ്പെട്ടു.
ആ പരമ്പരയിൽ 'തേമ്പി' എന്ന കഥാപാത്രത്തെയാണ് അവർ അവതരിപ്പിച്ചത്.
പരമ്പരയുടെ വിജയത്തിനുശേഷം, 1990-ൽ വാരിയേഴ്‌സ് ഫ്രം ഹെൽ എന്ന സിനിമയിൽ അഭിനയിക്കാൻ അവരെ ക്ഷണിച്ചു.
അത് അവരുടെ കന്നി സിനിമാ പ്രത്യക്ഷപ്പെട്ടു.
2000-ൽ, സൗത്ത് ആഫ്രിക്കൻ ഫിലിം ആൻഡ് ടെലിവിഷൻ അവാർഡ്‌സ് (SAFTA) ഫെസ്റ്റിവലിൽ ഒരു നാടക പരമ്പരയിലെ മികച്ച നടിക്കുള്ള കോന്നി ദി അവന്തി അവാർഡ് അവർ നേടി.
2005-ൽ, സോൺ 14 എന്ന SABC1 നാടക പരമ്പരയിലെ 'സ്റ്റെല്ല മൊളോയ്' എന്ന കഥാപാത്രത്തെ അവർ അവതരിപ്പിച്ചു.
അവിടെ അവർക്ക് ഗോൾഡൻ ഹോൺ അവാർഡ് ലഭിച്ചു.
സീരിയൽ വളരെ ജനപ്രിയമായതോടെ, 2010 വരെ അവർ പ്രധാന വേഷത്തിൽ തുടർന്നു.
മൂന്നാം SAFTA സമയത്ത് ഒരു നാടകത്തിലെ മികച്ച സഹനടിക്കുള്ള അവാർഡും അവർക്ക് ലഭിച്ചു.
2015-ൽ റിഥം സിറ്റി എന്ന സോപ്പ് ഓപ്പറയിൽ 'മാമോകെറ്റെ ഖുസെ' എന്ന മാതൃ വേഷം അവർ അവതരിപ്പിച്ചു.
ഈ ഷോ ദക്ഷിണാഫ്രിക്കയിൽ വളരെ ജനപ്രിയമായി.
2006-ൽ, യു സ്ട്രൈക്ക് ദി വുമൺ, യു സ്ട്രൈക്ക് ദി റോക്ക് തുടങ്ങിയ സ്റ്റേജ് നാടകങ്ങളിൽ അവർ പ്രധാന വേഷം ചെയ്തു.
2020-ൽ ഗൊമോറ എന്ന ടെലിവിഷൻ നാടക പരമ്പരയിൽ 'മാം സോന്റോ മോളെഫ്' എന്ന വേഷത്തിൽ അഭിനയിച്ചു.
അതേ വർഷം തന്നെ ബ്ലാക്ക് ഈസ് കിംഗ് എന്ന മറ്റൊരു ടെലിവിഷൻ പരമ്പരയിലും അവർ പ്രത്യക്ഷപ്പെട്ടു.
പരമ്പരയിൽ, അവർ ഒരു തിരക്കുകൂട്ടുന്ന അമ്മയായി അഭിനയിച്ചു.
2020 ഒക്ടോബറിൽ, ആദ്യത്തെ ഫെതർ അവാർഡ് നോമിനേഷൻ നൽകി അവരെ ആദരിച്ചു.
2018-ൽ, ഹോളിവുഡ് ബ്ലോക്ക്ബസ്റ്റർ ചിത്രമായ ബ്ലാക്ക് പാന്തറിൽ പ്രശസ്ത ദക്ഷിണാഫ്രിക്കൻ നടൻ ജോൺ കാണിയിൽ അവർ പ്രത്യക്ഷപ്പെട്ടു.
അവർ ചിത്രത്തിൽ മൈനിംഗ് ട്രൈബ് മൂപ്പന്റെ വേഷം ചെയ്തു.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കോന്നി ചിയൂമെ Filmmakers, actors seek solutions to grow industry Archived 2021-10-31 at the Wayback Machine .
Ashukile Mwakisulu engages Connie Chiume on film industry Archived 2021-10-31 at the Wayback Machine .
കോന്നി ഫെർഗൂസൺ ഇംഗ്ലീഷ് വിലാസം https://ml.wikipedia.org/wiki/Connie_Ferguson
ഒരു ദക്ഷിണാഫ്രിക്കൻ നടിയും, ചലച്ചിത്ര നിർമ്മാതാവും, ബിസിനസ്സ് വനിതയുമാണ് കോന്നി ഫെർഗൂസൺ (നീ. മസിലോ; ജനനം: 1970 ജൂൺ 10 ന് കിംബർലിയിൽ, എന്നാൽ ബോട്സ്വാനയിൽ ആണ് വളർന്നത്. ) ദക്ഷിണാഫ്രിക്കയിലെ ഏറ്റവും ജനപ്രിയമായ സോപ്പ് ഓപ്പറ, ജനറേഷൻസിലെ കരബോ മൊറോക്ക എന്ന പ്രധാന വേഷത്തിലൂടെയാണ് അവർ അറിയപ്പെടുന്നത്.
1994-ൽ തുടക്കം മുതൽ 2010-ൽ പുറത്തുകടക്കുന്നതുവരെ ഷോയിൽ പങ്കെടുത്തു.
2014-ൽ, 4 വർഷത്തെ അഭാവത്തിന് ശേഷം ഷോയിൽ തന്റെ വേഷം അവതരിപ്പിക്കാൻ അവർ സമ്മതിച്ചു.
തുടർന്ന് 2016-ൽ സ്ഥിരമായി ഷോയിൽ നിന്നും വിട്ടു.
2018-ൽ ഫോബ്‌സ് വുമൺ ആഫ്രിക്ക മാസികയുടെ പുറംചട്ടയിൽ ഫെർഗൂസന്റെ മുഖചിത്രം അച്ചടിച്ചിരുന്നു.
കരിയർ ജെനെറേഷൻസ്(1994–2010; 2014–2016)
1994-ൽ, പ്രധാന വേഷമായ തൗമൊഗാലെയുടെ ഭാര്യയും ആർച്ചി മൊറോക്കയുടെ സഹോദരിയുമായ കരാബോ മൊറോകയായി മെൻസി എൻ‌ഗുബാനെ , സ്ലിൻഡൈൽ നോഡംഗാല , സോഫി എൻ‌ഡബ എന്നിവരോടൊപ്പം അഭിനയിച്ചു.
2010-ൽ, 16 വർഷമായി കരാബോ മൊറോക്കയുടെ പ്രധാന വേഷത്തിൽ അഭിനയിച്ചതിന് ശേഷം കോന്നി ജെനെറേഷൻസിൽ നിന്ന് "മറ്റ് തൊഴിലവസരങ്ങൾ സ്വീകരിക്കാൻ" പുറപ്പെടുന്നതായി പ്രഖ്യാപിച്ചു.
ജെനെറേഷൻസ്: ദി ലെഗസി പുനരാരംഭിക്കാൻ സഹായിക്കുന്നതിനായി നാല് വർഷത്തിന് ശേഷം സോപ്പി ഓപ്പറയിലേക്ക് മടങ്ങിയെത്തിയ ഫെർഗൂസൺ ഒരു നല്ല കുറിപ്പോടെ ജെനെറേഷൻസ് വിട്ടു.
ജെനെറേഷൻസിൽ നിന്ന് 2010-ൽ വിട്ടുപോയതിനുശേഷം, എം-നെറ്റ് ടെലിനോവേല ദി വൈൽഡിൽ പ്രധാന വേഷത്തിൽ അഭിനയിച്ചു.
ഇത് ഒരു ആകർഷകമായ ദക്ഷിണാഫ്രിക്കൻ ഗെയിം ഫാമിൽ ആണ് ചിത്രീകരിച്ചത്.
2013 ഏപ്രിലിൽ ഇത് റദ്ദാക്കുന്നതുവരെ അവർ തന്റെ യഥാർത്ഥ ജീവിത ഭർത്താവ് ഷോന ഫെർഗൂസനോടൊപ്പം ഇതിൽ അഭിനയിച്ചു.
ഫെർഗൂസൺ ഫിലിംസ് (2010 - ഇന്നുവരെ)
കോന്നിയും ഭർത്താവ് ഷോനയും 2010-ൽ ടെലിവിഷൻ കമ്പനിയായ ഫെർഗൂസൺ ഫിലിംസ് ആരംഭിച്ചു.
അവരുടെ ആദ്യത്തെ നിർമ്മാണമായ റോക്ക്‌വില്ലെ മൂന്ന് വർഷത്തിന് ശേഷം എം-നെറ്റ് നിർമ്മിച്ചു.
ഇഗാസി, ദി ഗിഫ്റ്റ്, ദി ത്രോൺ , ദി ക്യൂൻ , ദി റിവർ , ദി ഇംപോസ്റ്റർ എന്നിവയാണ് മറ്റ് നിർമ്മാണങ്ങൾ.
ഇവർ മിക്കപ്പോഴും സ്വന്തം നിർമ്മാണത്തിൽ തന്നെ അഭിനയിക്കുന്നു.
ഉദാഹരണത്തിന്, ദി ക്വീനിൽ ഹാരിയറ്റ് ഖോസയുടെ വേഷം കോന്നി അവതരിപ്പിച്ചിരുന്നു.
2018-ലെ ദക്ഷിണാഫ്രിക്കൻ ഫിലിം ആൻഡ് ടെലിവിഷൻ അവാർഡുകളിൽ ദി ക്വീൻ നിരവധി വിഭാഗങ്ങളിൽ നാമനിർദേശം ചെയ്തു.
ഫെർഗൂസൺ 2008-ൽ ട്രൂ സെൽഫ് എന്ന സുഗന്ധവും 2014-ൽ ഒരു ലോഷനും പുറത്തിറക്കി.
ഫെർഗൂസൺ സഹ നടൻ നിയോ മാറ്റ്സുനിയാനെ വിവാഹം കഴിച്ചു.
1993 മുതൽ 1998 വരെ ഈ വിവാഹബന്ധം തുടർന്നു.
അദ്ദേഹത്തിന്റേതായ ലെസെഡി മാറ്റ്സുനിയാൻ (ജനനം: ഡിസംബർ 31, 1992) എന്ന ഒരു മകളുണ്ട്.
2001 നവംബറിൽ, മാറ്റ്സുനിയാനുമായി വിവാഹമോചനം നേടുകയും 3 വർഷത്തിനുശേഷം, നടനും സംവിധായകനുമായ ഷോണ ഫെർഗൂസണെ വിവാഹം കഴിക്കുകയും ചെയ്തു.
ഈ ദമ്പതികൾക്ക് അലീഷ്യ ഏഞ്ചൽ ഫെർഗൂസൺ (ജനനം: 7 ജൂൺ 2002) എന്ന ഒരു മകളുണ്ട്.
ഫിലിമോഗ്രാഫി ജെനെറേഷൻസ് (1994–2010;  2014–2016) സോൾ സിറ്റി സോളി ലൗവ്സ് കിന (2002) ലൗവ് ബൈ മെനി വേയ്സ് (2003) ലേറ്റ് നൈറ്റ് ന്യൂസ് വിത് കോന്നി ഫെർഗൂസൺ (2004–2007) കോമഡി സെൻട്രൽ റോസ്റ്റർ (2010) ജഡ്ജി ദി വൈൽഡ് (2011–2013) സ്ട്രിക്റ്റ്ലി കം ഡാൻസിങ് (2013) റോക്ക്‌വില്ലെ (2015 – 2016) ദി ക്വീൻ (2016–present) അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കോന്നി ഫെർഗൂസൺ കോന്നി ഫെർഗൂസൺ ട്വിറ്ററിൽ
കാതറിൻ, നോർത്തേൺ ടെറിട്ടറി ഇംഗ്ലീഷ് വിലാസം https://ml.wikipedia.org/wiki/Katherine,_Northern_Territory
ഓസ്‌ട്രേലിയയിലെ നോർത്തേൺ ടെറിട്ടറിയിലെ ഒരു പട്ടണമാണ് കാതറിൻ .
ഇത് ഡാർവിന് തെക്കുകിഴക്കായി 320 കിലോമീറ്റർ അകലെ കാതറിൻ നദിയ്ക്കു സമീപം സ്ഥിതി ചെയ്യുന്നു.
നോർത്തേൺ ടെറിട്ടറിയിലെ നാലാമത്തെ വലിയ വാസസ്ഥലമാണിത്.
റോയൽ ഓസ്ട്രേലിയൻ എയർ ഫോഴ്സിനു സമീപമുള്ള ഒരു പ്രധാന നഗരം കൂടിയാണ് കാതറിൻ.
ഇവിടെ നിന്നും തെക്കുകിഴക്കായി 17 കിലോമീറ്റർ അകലെയാണ് എയർ ഫോഴ്സ് സ്ഥിതി ചെയ്യുന്നത്.
അവിടെ സേവനമനുഷ്ടിക്കുന്ന പ്രതിരോധ ഉദ്യോഗസ്ഥരുടെ കുടുംബങ്ങൾക്ക് വിദ്യാഭ്യാസം, ആരോഗ്യം, പ്രാദേശിക സർക്കാർ സേവനങ്ങൾ, തൊഴിലവസരങ്ങൾ എന്നിവ കാതറിനിൽ നിന്നും ലഭിക്കുന്നു.
2016-ലെ കണക്കെടുപ്പ് പ്രകാരം നഗര ജനസംഖ്യ 6,300 ആയിരുന്നു.
ഗോത്രവർഗക്കാരായിരുന്നു ഈ പ്രദേശത്തെ ആദിമനിവാസികൾ.
പ്രത്യേകിച്ചും ഡാഗോമാൻ ജനത, ജാവോയ്ൻ ജനത, വാർഡമാൻ ജനത എന്നിവയായിരുന്നു ഉണ്ടായിരുന്നത്.
ഈ ഗോത്രവർഗ്ഗക്കാരുടെ പ്രധാന സംഗമസ്ഥലമായിരുന്നു ഇവിടം.
ഇന്ന് വിക്ടോറിയ റിവർ ഡിസ്ട്രിക്റ്റ്, താനാമി ഡെസേർട്ട് മേഖലകളിൽ നിന്നുള്ള വാൽപിരി ആളുകൾക്ക് ഇപ്പോൾ കാതറിൻ ഈസ്റ്റ് കേന്ദ്രമാക്കി ഒരു സമർപ്പിത സമൂഹമുണ്ട്.
പര്യവേഷകനായ ജോൺ മക് ഡുവൽ സ്റ്റുവർട്ട് 1862-ൽ തന്റെ വടക്ക് നിന്ന് തെക്കൻ ഭൂഖണ്ഡത്തിലൂടെയുള്ള മൂന്നാം വിജയയാത്രയിൽ പ്രദേശത്തുകൂടി കടന്നുപോയി.
1862 ജൂലൈ 4 ന് സ്റ്റുവർട്ട് കാതറിൻ നദി മുറിച്ചുകടന്നു.
നിലവിലെ പട്ടണത്തിൽ നിന്ന് 90 കിലോമീറ്റർ മുകൾ പ്രദേശത്തുകൂടെയായിരുന്നു യാത്ര ചെയ്തത്.
തന്റെ ഡയറിയിൽ അദ്ദേഹം ഇങ്ങനെ എഴുതി:  "Came upon another large creek, having a running stream to the south of west and coming from the north of east. This I have named 'Katherine', in honour of the second daughter of pastoralist James Chambers Esq." സ്റ്റുവർട്ടിന്റെ കൃത്യതയെക്കുറിച്ച് ചിലസംശയങ്ങളുണ്ട്.
ജെയിംസ് ചേമ്പേഴ്സിന്റെ ഭാര്യയുടെ പേര് കാതറിൻ എന്നാണ്, എന്നാൽ മിക്ക സ്രോതസ്സുകളും അനുസരിച്ച് മകളുടെ പേരാണ് കാതറിൻ.
1872 ഓഗസ്റ്റ് 22-ന് കാതറിൻ ടെലിഗ്രാഫ് സ്റ്റേഷൻ സ്ഥാപിക്കുകയും പിന്നീട് 1872-നു ശേഷം ഓവർലാന്റ് ടെലിഗ്രാഫ് ലൈൻ പൂർത്തീകരിച്ചു.
തുടർന്ന് കാതറിൻ നദിയുടെ പടിഞ്ഞാറ് ഭാഗത്ത് സ്ഥിരമായ ഒരു ചെറിയ ജനക്കൂട്ടം പാർത്തു തുടങ്ങി.
വടക്കായി 90 കിലോമീറ്റർ അകലെയുള്ള പൈൻ ക്രീക്ക് ഉൾപ്പെടെയുള്ള സമീപത്തെ സ്വർണ്ണ പാടങ്ങളുടെ സാമീപ്യം കാതറിൻ പ്രയോജനപ്പെടുത്തി.
1889-ൽ മൗണ്ട് ടോഡ് എന്ന സ്ഥലത്ത് വടക്ക് ഭാഗത്തായി 50 കിലോമീറ്റർ അകലെ സ്വർണശേഖരം കണ്ടെത്തി.
1923 മുതൽ നോർത്ത് ഓസ്‌ട്രേലിയ റെയിൽ‌വേ കാതറിൻ റെയിൽ‌വേ പാലത്തിന്റെ നിർമ്മാണം ആരംഭിച്ചു.
റെയിൽവേയുടെ നിർമ്മാണ വേളയിൽ പട്ടണത്തിന്റെ കേന്ദ്രം നദിയുടെ കിഴക്ക് ഭാഗത്തേക്ക് മാറ്റി സ്ഥാപിച്ചു.
1926-ൽ പൂർത്തീകരിച്ച പാതയിലൂടെ ആദ്യത്തെ ട്രെയിൻ 1926 ജനുവരി 21-ന് സഞ്ചരിച്ചു.
1926 ജൂലൈ 15-ന് നഗരത്തിന്റെ ഇപ്പോഴത്തെ സ്ഥാനം പ്രഖ്യാപിക്കപ്പെട്ടു.
യഥാർത്ഥ പോസ്റ്റോഫീസും ഓവർലാന്റ് ടെലിഗ്രാഫ് സ്റ്റേഷനും നോട്ട്സ് ക്രോസിംഗിന് തൊട്ടുമുകളിലും സ്പോർട്സ്മാൻ ആർമ്സ് ഹോട്ടലിനടുത്തും സ്ഥാപിച്ചു.
അവിടെയായി ഓവർലാന്റ് ടെലിഗ്രാഫ് സ്റ്റേഷനിലെ സ്റ്റേഷൻ മാസ്റ്ററിനും ഒറ്റമുറി പോലീസ് സ്റ്റേഷനും സൗകര്യങ്ങളൊരുക്കിയിരുന്നു.
രണ്ടാം ലോകമഹായുദ്ധസമയത്ത് 101-ാമത് ഓസ്‌ട്രേലിയൻ ജനറൽ ആശുപത്രി, 121-ാമത് ഓസ്‌ട്രേലിയൻ ജനറൽ ആശുപത്രി എന്നിങ്ങനെ ഓസ്ട്രേലിയൻ ആർമി രണ്ട് ആശുപത്രികൾ കാതറിനിൽ സ്ഥാപിച്ചു.
കാതറിനിൽ സൈന്യം മേഖലാ ആസ്ഥാനവും സ്ഥാപിച്ചു.
1942 മാർച്ച് 22-ന് കാതറിൻ നടത്തിയ ഏക വ്യോമാക്രമണമാണ് രണ്ടാം ലോകമഹായുദ്ധസമയത്ത് നടന്നത്.
ഒരു ജാപ്പനീസ് വിമാനം പട്ടണത്തിൽ ബോംബെറിഞ്ഞതിനെത്തുടർന്ന് ഒരാൾ മരിച്ചു.
1957, 1974, 1998 വർഷങ്ങളിൽ കാതറിൻ നദിയിൽ വലിയ വെള്ളപ്പൊക്കവും 2006-ൽ ഒരു ചെറിയ വെള്ളപ്പൊക്കവും ഉണ്ടായി.
50 കിലോമീറ്റർ വടക്കായി മൗണ്ട് ടോഡിൽ സ്ഥിതി ചെയ്യുന്ന ഖനി 2000-ൽ അടച്ചതിനുശേഷം ഖനന ഉൽ‌പാദനം കുറഞ്ഞു.
2001 ജൂലൈയിൽ ഒരു പുതിയ റെയിൽ പാതയുടെ നിർമ്മാണം ആരംഭിച്ചു.
സൗത്ത് ഓസ്‌ട്രേലിയയിലെ അഡ്‌ലെയ്ഡ് മുതൽ ഡാർവിൻ വരെയുള്ള തുടർപാത 2003 സെപ്റ്റംബർ 13-ന് പൂർത്തിയായി.
ഘാൻ പാസഞ്ചർ ട്രെയിൻ സർവീസ് 2004 ഫെബ്രുവരി 4-ന് ആരംഭിച്ചു.
ഇത് ആഴ്ചയിൽ പല തവണയിൽ വടക്കോട്ടേക്കും തെക്കോട്ടുമുള്ള യാത്രകൾ നടത്തുന്നു.
2006 ഏപ്രിലിലെ വെള്ളപ്പൊക്കത്തിൽ പട്ടണത്തിന്റെ ചില ഭാഗങ്ങൾ വെള്ളത്തിനടിയിലാകുകയും ഏകദേശം 50 വീടുകൾ മുങ്ങുകയും ചെയ്തു.
തന്മൂലം ദശലക്ഷക്കണക്കിന് ഡോളർ നാശനഷ്ടമുണ്ടാക്കി.
ഏപ്രിൽ 7-ന് സംസ്ഥാനം അടിയന്തരാവസ്ഥ പ്രഖ്യാപിച്ചു.
എങ്കിലും വെള്ളപ്പൊക്കം കാതറിന്റെ ഘടനാപരമായ നാശനഷ്ടമുണ്ടാക്കിയതായി റിപ്പോർട്ടുകളില്ല.
ഏപ്രിൽ 5 ന് നദിയിൽ വെള്ളപ്പൊക്കമുണ്ടാകുമെന്ന് നഗരവാസികൾക്ക് മുന്നറിയിപ്പ് നൽകിയിരുന്നു.
അടുത്ത ദിവസം ഉച്ചയ്ക്ക് മുമ്പ് നഗരത്തിന്റെ മദ്ധ്യഭാഗം വെള്ളത്തിനടിയിലായി.
കാതറിൻ നദിയുടെ പാലത്തിൽ 19 മീറ്ററോളം ഉയരത്തിൽ വെള്ളം എത്തി.
ഡസൻ കണക്കിന് വീടുകൾ 2 മീറ്റർ വരെ ഉയരത്തിൽ വെള്ളത്തിൽ മുങ്ങി.
പല താമസക്കാർക്കും അവർ ധരിച്ചിരുന്ന വസ്ത്രത്തേക്കാളധികം വസ്ത്രങ്ങളുമായി രക്ഷപ്പെടാൻ സമയം ലഭിച്ചു.
ഏപ്രിൽ 8–9 വാരാന്ത്യത്തിൽ 1,100 ൽ അധികം ആളുകൾ പട്ടണത്തിലെ ദുരിതാശ്വാസകേന്ദ്രത്തിൽ അഭയം പ്രാപിച്ചു.
പിന്നീട് ഏപ്രിൽ 9 നാണ് അടിയന്തരാവസ്ഥ നീക്കിയത്.
അടുത്ത ദശകങ്ങളിൽ കാതറിൻ നഗരം കന്നുകാലികൾ, ഹോർട്ടികൾച്ചർ, കൃഷി, ടൂറിസം വ്യവസായങ്ങൾ എന്നിവയാൽ സമൃദ്ധമായ ഒരു പ്രാദേശിക കേന്ദ്രമായി വികസിച്ചു.
പ്രധാന ടൂറിസം മേഖലകൾ, സെൻട്രൽ ആർനെം റോഡ്, സവന്ന വേ, എക്സ്പ്ലോറേഴ്സ് വേ എന്നിവയാൽ കാതറിൻ നോർത്തേൺ ടെറിട്ടറിയിലെ ഒരു പ്രധാന സന്ദർശക കേന്ദ്രമാണ്.
1998 ലെ ഓസ്‌ട്രേലിയൻ ദിനത്തിൽ ഒരു വലിയ വെള്ളപ്പൊക്കം പട്ടണത്തെ തകർത്തു.
ഇതിനെ ഒരു ദേശീയ ദുരന്തമായി പ്രഖ്യാപിച്ചു.
ലെസ് ചുഴലിക്കാറ്റ് മൂലം ഉണ്ടായ 300–400 മില്ലിമീറ്റർ മഴയിൽ നിന്നാണ് കനത്ത വെള്ളപ്പൊക്കം ഉണ്ടായത്.
നിറഞ്ഞു നിന്നിരുന്ന കാതറിൻ നദി 20.4 മീറ്ററിലെത്തി.
നഗരത്തിലും പരിസര പ്രദേശങ്ങളും വെള്ളത്തിൽ മുങ്ങിയതു മൂലം നിരവധി താമസക്കാരെ ഒഴിപ്പിച്ചു.
വെള്ളപ്പൊക്കം 1000 ചതുരശ്ര കിലോമീറ്റർ വിസ്തൃതിയുള്ളതും 1100 വീടുകളെ ബാധിച്ചതുമായി മാറി.
കാതറിനകത്തും പുറത്തും നിരവധി റോഡുകൾ തകർന്നു.
മൂന്ന് പേർ വെള്ളപ്പൊക്കത്തിൽ മരിച്ചു.
ഭൂമിശാസ്ത്രവും കാലാവസ്ഥയും ഭൂപ്രകൃതി എഡിത്ത് വെള്ളച്ചാട്ടം മഴക്കാലത്തിന്റെ അവസാന ഘട്ടത്തിൽ
ഡാർവിന് 320 കിലോമീറ്റർ തെക്കായി സ്ഥിതിചെയ്യുന്ന കാതറിൻ ഡാലി റിവർ സിസ്റ്റത്തിന്റെ ഭാഗമായ കാതറിൻ നദിയുടെ തീരത്താണ് സ്ഥിതി ചെയ്യുന്നത്.
നോർത്തേൺ ടെറിട്ടറിയുടെ ഏറ്റവും വലിയ നദീതടമായ വിക്ടോറിയ നദി കാതറിന്റെ തെക്ക്-പടിഞ്ഞാറ് വിക്ടോറിയ ഹൈവേയിൽ 189 കിലോമീറ്റർ അകലെ സ്ഥിതിചെയ്യുന്നു.
മരങ്ങൾ നിബിഡമല്ലാത്തതും ഇടക്ക് ധാരാളം പുല്ലുകൾ നിറഞ്ഞതുമായ വനമേഖലകളാണ് ഇവിടെ സമൃദ്ധം.
ഈ പ്രദേശത്തിന്റെ ഭൂപ്രകൃതി പ്രധാനമായും വരണ്ട ഉഷ്ണമേഖലാ വനപ്രദേശങ്ങളാണ്.
സമതലങ്ങൾ, കുന്നുകൾ, പാറക്കൂട്ടങ്ങൾ എന്നിവ അതിൽ ഉൾപ്പെടുന്നു.
ഫ്ലോറ റിവർ ദേശീയോദ്യാനം കാലാവസ്ഥ
വ്യത്യസ്തമായ രീതിയിൽ നനവുള്ളതും വരണ്ടതുമായ സവേന കാലാവസ്ഥയാണ് കാതറിൻ മേഖലയിലുള്ളത്.
സാധാരണ ദൈനംദിന താപനില 30°C മുതൽ 37°C വരെയാണ്.
സെപ്റ്റംബർ അവസാനം മുതൽ നവംബർ അവസാനം വരെ 40 ഡിഗ്രി സെൽഷ്യസിൽ എത്തുന്നു.
പ്രതിവർഷം ശരാശരി 50 ദിവസത്തോളം ഇടിമിന്നൽ ഉണ്ടാകുന്നു.
ഇവയിൽ മിക്കതും നവംബർ മുതൽ ഏപ്രിൽ വരെയാണ്.
വരണ്ട കാലാവസ്ഥാ സമയങ്ങളിൽ രാത്രികളിൽ തണുപ്പ് ലഭിക്കുന്നു.
ജൂൺ, ജൂലൈ മാസങ്ങളിൽ പതിവായി രാത്രി 7 ഡിഗ്രി സെൽഷ്യസ് വരെ താപനില താഴുന്നു.
ജൂൺ മുതൽ ഓഗസ്റ്റ് വരെ ഈർപ്പം വളരെ കുറവാണ്.
ചുറ്റുമുള്ള പ്രദേശങ്ങളുമായി താരതമ്യം ചെയ്യുമ്പോൾ താഴ്ന്നു കിടക്കുന്ന ഈ പ്രദേശവും അതുപോലെ നദിയുടെ തീരത്തുള്ള പട്ടണത്തിന്റെ അവസ്ഥയും വെള്ളപ്പൊക്ക സാധ്യതയുള്ളതാണ്.
1998-ലെ വെള്ളപ്പൊക്കത്തിൽ അസാധാരണ നാശനഷ്ടങ്ങളുണ്ടാക്കി.
എക്സ്-ട്രോപ്പിക്കൽ സൈക്ലോൺ 48 മണിക്കൂർ കാലയളവിൽ 300 മുതൽ 400 മില്ലിമീറ്റർ വരെ മഴ പെയ്തു.
തന്മൂലം കാതറിൻ നദിയിലെ ജലനിരപ്പ് 21.3 മീറ്ററായി ഉയർന്ന് മൂന്ന് പേരുടെ ജീവൻ നഷ്ടപ്പെട്ടു.
കാതറിൻ ഏവിയേഷൻ മ്യൂസിയം പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 40.9 (105.6) 39.0 (102.2) 39.8 (103.6) 38.3 (100.9) 36.5 (97.7) 36.1 (97) 36.0 (96.8) 37.7 (99.9) 40.5 (104.9) 41.6 (106.9) 43.1 (109.6) 41.5 (106.7) 43.1 (109.6) ശരാശരി കൂടിയ °C (°F) 34.6 (94.3) 33.9 (93) 34.2 (93.6) 34.0 (93.2) 32.1 (89.8) 30.1 (86.2) 30.4 (86.7) 32.3 (90.1) 35.8 (96.4) 37.7 (99.9) 37.7 (99.9) 35.9 (96.6) 34.0 (93.2) ശരാശരി താഴ്ന്ന °C (°F) 24.2 (75.6) 23.9 (75) 23.1 (73.6) 20.8 (69.4) 16.8 (62.2) 13.8 (56.8) 13.0 (55.4) 14.6 (58.3) 20.1 (68.2) 23.7 (74.7) 24.6 (76.3) 24.5 (76.1) 20.3 (68.5) താഴ്ന്ന റെക്കോർഡ് °C (°F) 19.0 (66.2) 18.7 (65.7) 15.5 (59.9) 9.8 (49.6) 6.3 (43.3) 3.8 (38.8) 4.2 (39.6) 4.0 (39.2) 8.2 (46.8) 13.3 (55.9) 14.5 (58.1) 19.3 (66.7) 3.8 (38.8) മഴ/മഞ്ഞ് mm (inches) 264.4 (10.409) 235.4 (9.268) 202.2 (7.961) 43.5 (1.713) 5.0 (0.197) 0.4 (0.016) 1.0 (0.039) 1.6 (0.063) 6.4 (0.252) 30.2 (1.189) 89.3 (3.516) 223.9 (8.815) 1,141.8 (44.953) ശരാ.
മഴ/മഞ്ഞു ദിവസങ്ങൾ 17.4 16.6 13.3 3.6 0.8 0.3 0.1 0.2 0.9 3.7 9.4 15.2 81.5 ഉറവിടം: ഡിസ്ട്രിക്റ്റ്സ്
കാതറിൻ നദിയുടെ തീരത്ത് നിന്ന് 350 മീറ്റർ അകലെയാണ് കാതറിൻ സെൻട്രൽ ബിസിനസ് ഡിസ്ട്രിക്റ്റ് സ്ഥിതി ചെയ്യുന്നത്.
പൈൻ ക്രീക്ക്, മാതരങ്ക, ബൊറൂലൂല, ഡാലി റിവർ, ടിംബർ ക്രീക്ക് എന്നിവ പ്രാദേശിക കേന്ദ്രങ്ങളാണ്.
കാതറിനിൽ നിന്ന് 17 കിലോമീറ്റർ അകലെയുള്ള റോയൽ ഓസ്ട്രേലിയൻ എയർ ഫോഴ്സിന്റെ (RAAF) ടിൻഡൽ ബേസ് പ്രാദേശിക സമ്പദ്‌വ്യവസ്ഥയിൽ നിർണായക പങ്ക് വഹിക്കുന്നു.
1988 ഒക്ടോബർ 1-ന് ടിൻഡൽ എയർബേസ് ഔദ്യോഗികമായി തുറന്നു.
പതിനായിരത്തോളം വരുന്ന വളരെ കുറഞ്ഞ ജനസംഖ്യയാണെങ്കിലും കാതറിൻ അതിന്റെ ഭൂവിസ്തൃതിയിൽ ഒരു വലിയ നഗരമാണ്.